Dženifere Tillija
Dženifere Tillija (angļu: Jennifer Tilly; dzimusi 1958. gada 16. septembrī) ir amerikāņu aktrise un profesionāla pokera spēlētāja. Savas karjeras laikā saņēmusi Saturna balvu, kā arī nomināciju Amerikas Kinoakadēmijas balvai. Atpazīstamību ieguvusi ar lomu Vudija Allena filmā "Lodes pār Brodveju" (1994) par ko viņu nominēja Kinoakadēmijas balvai kategorijā "Labākā aktrise otrā plāna lomā". Pazīstama arī ar lomu erotiskajā trillerī "Saite" (Bound, 1996) un šausmu filmā Bride of Chucky (1998). Kopš 1999. gada Tillija ieskaņo lomu animācijas seriālā "Mana trakā ģimene". Piedalījusies arī tādās filmās kā "Lieliskie brāļi Beikeri" (The Fabulous Baker Boys, 1989), "Ražots Amerikā" (Made in America, 1993), "Melis melis" (1997), Music from Another Room (1998), "Mazais Stjuarts" (1999), The Cat's Meow (2001), "Mošķīši" (2001), "Apsēstā māja" (The Haunted Mansion, 2003), "Reiz prērijā" (2004) un "Paisumu zeme" (Tideland, 2005).